kardosdrur/scandi-wiki huggingface dataset:
Hanusará

Hanusará er en lille elv i byen Sørvágur på øen Vágar i Færøerne. Hunsará kan oversættes til Hanus elv, og Hanus er et færøsk mandsnavn, men det er uklart hvilken Hanus, floden er opkaldt efter.

Den første bosætning i Sørvágur var ved bredden af denne lille elv.

Elve på Færøerne
Sýsla

Sýsla, flertal sýslur, (norrønt: sýsl, dansk: syssel) er på Færøerne embedsområdet for en sysselmand. Hvert sýsla var underinddelt i flere sogne, og i hver syssel blev der hvert forår holdt várting (vårting).

På Færøerne er der seks sýslur 

 Norðoyar
 Eysturoy
 Streymoy
 Vágar
 Sandoy
 Suðuroy

Se også 

Færøernes regioner

Færøernes geografi
Subnationale enheder
Tvøroyrar kirkja

Tvøroyrar kirkja er en trækirke fra 1908 i Tvøroyri på Suðuroy i Færøerne. Fróðba Sogn – Suðuroy Præstegæld – Færøerne Provsti – Suðuroy Nordre Syssel – Færøerne Stift

Kirken blev præfabrikeret i Norge af Strømmen Trævarefabrik, en fabrik som har leveret flere andre kirkebygninger, og derfra fragtet til Færøerne. 

Den 3. februar 1905 begyndte opførelsen af kirken. Arkitekten var Viggo Bertram fra København. Mange af beboerne stillede sig til rådighed som frivillig arbejdskraft under opførelsen af kirken, som blev indviet i 1908. Kirken i Tvøroyri er højt beliggende, og kan ses på stor afstand. Den blev fremstillet i Norge som byggesæt af tømmer, sendt til Tvøroyri, og samlet her i 1907. Den 3. februar 1905 blev arbejdet påbegyndt, og Kristi Himmelfartsdag i 1908 blev den nye kirke i Tvøroyri indviet. 

Ved konstruktionen af kirken er der taget særligt hensyn til klimaet med dets stærke Atlanterhavsstorme. Bindingsværket er overalt fastboltet til fundamentet, der er opmuret af kløvet basalt på den faste klippegrund. Basalten til fundamentet blev taget fra søjlebasalten ovenover kirken. Kirkebygningen er af tømmer, der beklædt med jernplader. Den er malet cremefarvet mens taget, der er af bølgeblik er rødmalet. Kirken består af skib med et tårn i vest der næsten flugter med vestgavlen samt et kor i øst. Foran tårnet er opført et meget smalt våbenhus og tårnet har rødt sadeltag og på både skib og koret er der opsat et kors. Indgangen i vestsiden fører indtil forkirken. I det indre har kirken tøndehvælv, og i det tredelte skib er sideskibene i to etager. Disse har flade lofter. I korgavlen er den øverste del af korvinduet udført som glasmalerier. Det forstiller Korsfæstelsen og er udført af Ernest Trier med H A.G. Fledelius som glarmester. 

Den tidligere altertavle er nu ophængt på korets sydvæg. Et endnu tidligere maleri "Kristus velsigner brødet" hænget nu på nordvæggen. Over orglet hænget et krucifiks, der tidligere stod på alterbordet. Døbefonten er firkantet og hviler på fire søjler med et tinfad foræret. Prædikestolen står på fire søjler svarende til døbefont]]ens og har firkantede arkadefelter. De to kirkeskibe er slupperne "Toftafossur" af Hósevik og "Falur". 

Kirken har to klokker, hvoraf den store, støbt i 1908 af B. Løw & Søn, klokkestøberi, København, har indskriften "Himmelkongens lov og pris jeg synger – fredens budskab menneskehjerter jeg ringer". Den lille klokke er støbt i 1794.

Eksterne henvisninger og kilder 
 www.danske-kirker.dk 
 dk.stamps.fo

Referencer 

Kirker på Færøerne
Suðuroy
Sune Rasborg

Sune Rasborg (født 1976 i Rønne) er en dansk kok og forfatter. Han har været foodstylist og køkkenchef i København og slog sit navn fast på Bornholm, hvor han er født, med overraskende menuer til Folkemøderne i Allinge og i pop up restauranter. Rasborg modtog i 2013 KulturBornholms gastronomiske pris. I 2015 udgav han sammen med fotografen Anders Beier Folk, Fæ og foodies.

I 2021 kom Bornholm og en bid af verden, og i 2022 udkom Vildt sulten.

Eksterne kilder/henvisninger 

 Bornholm – Folk, Fæ og Foodies  Muusmann forlag 

Kokke fra Danmark
Sands kirkja

Sands kirkja er en trækirke på Færøerne. Den ligger i bygden Sandur på Sandoy. I 1969 blev kirken restaureret. Den var da i dårlig forfatning, og meget af tømmeret måtte skiftes ud. Da man fjernede gulvet og gravede der, fandt man rester fra fem ældre kirker ovenpå hinanden. Den ældste, som er en stavkirke, er sandsynligvis lavet i Norge og senere fragtet til Færøerne, antagelig i tidsrummet 1000–1100.

Historie 
Den tidligere kirke, der stod på samme sted, var kun 76 år gammel, da den blev anset for at være i så dårlig stand, at den blev revet ned. Hovedårsagen var dog, at den var alt for lille. Efter størrelsen at dømme, 13 m x 4,9 m, rummede den næppe mere end 80 personer, og i 1839 var folketallet i sognet vokset til rundt regnet 250. 

Sommeren 1839 blev den gamle kirke revet ned, og en ny kirke opførtes på samme sted. Den nye kirke var næsten dobbelt så stor som den gamle, og rummede 230 personer. Tømmerarbejdet blev ledet af seks arbejdsformænd. Jógvan í Beiti var øverste myndighed på byggepladsen, og fik den højeste dagløn. Snedkerarbejdet udførtes af Niels Kristoffur Winther, men søjlerne mellem koret og kirkeskibet blev lavet af to drejere fra Tórshavn. Den 8. november samme år blev kirken indviet.

Eksterne henvisninger 
Fólkakirkjan  

Kirker på Færøerne
Sandoy
1. Danske Artilleriafdeling

1. Danske Artilleriafdeling (1 DAA) er Hærens eneste afdeling der beskæftiger sig med artilleri. Artilleriafdelingen er det eneste bestående element fra det nedlagte Danske Artilleriregiment hvor det var benævnt 1. Artilleriafdeling (1 AA), 1 DAA viderefører som den eneste enhed i Hæren derfor den samlede danske artillerihistorie og kan spore sine rødder tilbage til 1684. Afdelingen blev pr 1 januar 2019 igen underlagt Danske Artilleriregiment.

Afdelingen er opdelt i et antal batterier med omkring 500 ansatte i alt.

1 DAA står for uddannelsen og opstillingen af Hærens evne til at planlægge, indsætte, lede og betjene ildstøtten fra afdelingens haubitser samt lette og svære mortérer på forskellige taktiske niveauer.

Underafdelinger

Referencer

Eksterne henvisninger 
 forsvaret.dk/HKIC - Hærens kamp- og ildstøttecenter 
 artilleriet.dk 

Hæren
Etableret i 2014
Simon Pegg

Simon John Pegg (født 14. februar 1970) er en engelsk skuespiller, komiker, manuskriptforfatter, producer, sanger og instruktør. Pegg har bl.a. været med i Big Train.

Filmografi 
 Ready Player One (2018)

Eksterne henvisninger 

 

Skuespillere fra England
Briter i 1900-tallet
Briter i 2000-tallet
DIN 1471

DIN 1471 er en DIN-standard for en konisk kærv.

Kilde 
http://bolte.dk/kaervstifer-koniske-kraev-din-1471/ 
DIN-standarder
DIN 1472

DIN 1472 er en DIN-standard for en konisk kærv.

Kilde 
http://bolte.dk/kaervstifter-m-kaerv-din-1472-halv/ 
DIN-standarder
DIN 1473

DIN 1473 er en DIN-standard for en kærvstift.

Kilde 
http://bolte.dk/kaervstifter-m-rejfing-din-1473/ 
DIN-standarder
DIN 1474

DIN 1474 er en DIN-standard for en kærvstift.

Kilde 
http://bolte.dk/kaervstifter-m-kaerve-din-1474/ 
DIN-standarder
DIN 1475

DIN 1475 er en DIN-standard for en kærvstift.

Kilde 
http://bolte.dk/kaervstifter-m-kaerve-din-1475-midt/ 
DIN-standarder
DIN 1476

DIN 1476 er en DIN-standard for en kærv stift.

Kilde 
http://bolte.dk/kaervstifter-m-rundt-hoved-din-1476/ 
DIN-standarder
DIN 1481

DIN 1481 er en DIN-standard for en spændestift.

Kilde 
http://bolte.dk/spaendestift-med-slids-din-1481/ 
DIN-standarder
DIN 6325

DIN 6325 er en DIN-standard for en cylindrisk stift.

Kilde 
http://bolte.dk/cylindrisk-stift-haerdet-slebet-din-6325/ 
DIN-standarder
DIN 94

DIN 94 er en DIN-standard for en split.

DIN 94 bliver erstattet med ISO 1234.

Kilde 
http://bolte.dk/splitter-din-94/
DIN-standarder
Botnur kraftværk

Botnur kraftværk (færøsk: Elektrisitetsverkið í Botni) er et vandkraftværk i bygden Botni i Vágs kommuna på Suðuroy på Færøerne. Det blev åbnet i 1921, og var Færøernes første vandkraftværk. Det var først i kommunens eje, og blev så overdraget til et fælleskommunalt selskab (Elfelagið Suðuroy) i 1953, som siden blev en del af det landsomfattende SEV i 1960.

Den norske ingeniør Håkon Blauuw ledede byggearbejdet, som blev finansieret med lån på tilsammen 919.417 danske kroner. Dette omfattede lån fra private, sparekasser og staten. De nuværende to turbiner installeredes i 1965 og 1966, og har en effekt på henholdsvis 1,1 MW og 2,2 MW.

Se også 
Energi på Færøerne

Eksterne henvisninger 
Botnur kraftverk  hos SEV

Bygninger, konstruktioner og anlæg på Færøerne
Suðuroy
Etableret i 1921
Viðareiðis kirkja

Viðareiðis kirkja er en stenkirke på Viðareiði på Færøerne. Den ligger med udsigt ud over havet og mod Múlanum og Kunoyarnakkur. På nordvæggen i kirken hænger en af de ældste kirkegenstande på Færøerne, et korsbillede fra 1551, skænket af handelsmanden Thomas Koppen fra Hamborg i 1533. Til kirken hører præstegården i Ónagerði.

Historie 
I 1891 blev en ny kirke på Viðareiði planlagt. Den skulle være gråmalet, 28 alen lang og 12 alen bred, med skifertag og støbejernsvinduer. Omkostningerne var beregnet til i underkanten af 9000 kroner. Johan Andreas Petersen fra Mikladalur påtog sig at gøre det meste af arbejdet for 8000 kroner og budgettet blev overholdt.

Kirken blev inspiceret og godkendt af J. Heinesen og S.F. Jacobsen den 20. november 1892 og indviet samme dag af provst Jens Christian Evensen. I det gode vejr gik bygdefolket i højtidelig procession fra gammelkirken fra 1831 til den nye kirke sammen med gæster fra andre bygder på Norðoyar. Med sig havde de pyntegenstande og andet fra gammelkirken som skulle genbruges i den nye kirke.

Efter at kirken blev bygget er der sket mange ændringer med bygningen. Blandt andet er taget skiftet fire gange og støbejernsvinduerne er skiftet ud med trævinduer. Kirkesølvet er en gave fra den britiske regering som tak til bygdefolket for at de reddede dele af mandskabet da brigen "Marwood" forliste øst for Viðareiði under en vinterstorm i 1847.

Eksterne henvisninger 
Fólkakirkjan 

Kirker på Færøerne
Viðoy
Refugees Welcome

Refugees Welcome er en dansk humanitær organisation, der på frivillig basis arbejder på at yde rådgivning og assistance til asylansøgere i Danmark. Organisationen stammer fra 1986, hvor den under navnet Komiteen Flygtninge Under Jorden var opstået, fordi en iransk flygtning, der havde fået afslag på asyl, var blevet hjulpet af nogle danskere. I mange år gik arbejdet ud på, som organisationens oprindelige navn antyder, at hjælpe flygtninge, der var gået under jorden, men i de senere år er sigtet ændret, så arbejdet nu primært foregår i asylcentre.

Refugees Welcome har lokaler i Trampolinhuset i København.

Formand og talsmand for organisationen gennem flere år er Michala Bendixen, der for sin indsats modtog Rådet for Menneskerettigheders hæderspris 2014. Bendixen har flere gange blandet sig i den offentlige debat om flygtninge og asylansøgeres situation, blandt andet i Eritrea-sagen, hvori en delegation fra Udlændingestyrelsen var blevet udsendt til Eritrea for at finde ud, hvad der ville ske, hvis man sendte flygtninge derfra hjem. Delegationen konkluderede i en rapport, at det kunne ske uden risiko for forfølgelse af de hjemvendte, hvilket Bendixen kritiserede i skarpe vendinger, idet hun betegnede konklusionen som politisk bestillingsarbejde. I sommeren 2015 vakte Bendixen opsigt med et åbent brev i den engelske avis The Guardian, hvori hun opfordrede flygtninge om at tage til Danmark. Initiativet blev taget for at komme en påtænkt international annoncekampagne fra integrationsminister Inger Støjberg i forkøbet; denne kampagne skulle afskrække flygtninge fra at søge til landet.

Udgivelser 
 Asylcenter limbo - en rapport om udsendelseshindringer (oktober 2011)
 Undtagelsens karakter - en rapport om humanitær opholdstilladelse (april 2013)

Referencer

Eksterne henvisninger 
Organisationens hjemmeside

Organisationer fra Danmark
Funnings kirkja

Funnings kirkja er en trækirke  i bygden Funningur på Eysturoy påFærøerne.  Funningur er en af de ti ældste trækirker på Færøerne. Den blev indviet 30. november 1847 og er dermed den nyeste af de traditionelle trækirker. Porkeri Kirke blev også indviet i 1847, men et par måneder tidligere. Funningur Kirkja er den enste trækirke i Eiði sogn, og sognets ældste kirke. Indtil 1929, hvor Gjógv kirkja blev indviet, var den sognekirke for både Funningur og Gjógv bygder.

Kirken er beliggende i maleriske omgivelser, ved elven Stórás udløb i fjorden Funningsfjørður. Bygmesteren var Jákup Andreassen fra Syðrugøta. Stedet, hvor kirken står, hedder niðri í Hólma. Kirken er et langhus af lodrette tjærede planker, rejst på en hvidtet stensokkel. Kirken er dækket med græs og som traditionen byder var underlaget tidligere birkebark, nu eternitplader. Tagrytteren i vestenden er diagonalt stillet og har gråt pyramidetag. Der er seks vinduer på sydsiden og fem på nordsiden, hvor også indgangsdøren sidder. Alle vinduer har skodder, der kan trækkes op nedefra. 

Kirken har åben tagstol. Koret adskilles fra resten af kirkerummet af et korgitter, med udsavede symboler. Altertavlen forstiller den korsfæstede og er fra 1850erne. Alterstagerne er fra kirkens opførselstid. Døbefonten er ottekantet med et tinfad fra 1735. Prædikestolen er tresidet. I forkirken hænger en tavle med initialerne på de folk, der i sin tid byggede kirken samt årstal. En krucifiksfigur uden arme, menes at stamme fra det 17. århundrede. De to lysekroner er skænket henholdsvis af menigheden i Gjógv (1929) og Funningur. I forkirken hænger et skilt med teksten: "spyt ikke på gulvet" underskrevet af en tidligere præst på stedet. Kirken har 10 bænke på mandesiden og 9 bænke på kvindesiden. Klokken er støbt af De Smithske Støberier i Aalborg og bærer teksten: " kommer til mig".

Eksterne henvisninger og kilder 

 Funningur Kirkja 
 Funningur  - hos Fólkakirkjan 

Kirker på Færøerne
Eysturoy
Sandavágs kirkja

Sandavágs Kirkja er en særpræget rødtaget kirke i bygden Sandavágur på øen Vágar i det vestlige Færøerne. Kirken er bygget i 1917.

Uden for kirken er der rejst et mindesmærke for et af de mange skibe, der sank under 2. Verdenskrig.

Kirken er kendt for sin runesten. Inskriptionen på Sandavágurstenen fortæller, at nordmanden Torkil Onandarson fra Rogaland var den første bosætter på stedet. Stenen formodes at stamme fra 1200-tallet.

Referencer

Eksterne henvisninger 
 Sandavagur på Faroeislands.dk

Kirker på Færøerne
Vágar
Høj stol

Høj stol er en børnestol designet af Nanna Ditzel i 1955. 
Den betegnes som et hovedværk og er på Kulturkanonens liste over børnekunst.

Forbrugerstyrelsen fik standset salget af stolen i 2002, fordi den kunne være ustabil.

Henvisninger 

Stole
Kulturkanonen
Mogens Cohrt

Mogens Cohrt (født den 5. december 1918, død 3. juni 1992) var en dansk oversætter. Han har blandt andet oversat værker af Ian Fleming og Nick Carter.

Oversættelser 

Oversættere fra Danmark
Carl Valeur

Carl Valur (14. oktober 1846 i Sønder Tranders - 6. januar 1926 i Hellerup) var en dansk birkedommer. 

Valeur var søn af proprietær Christian Verner Valeur og Elisabeth Cathrine f. Munck. Efter hans forældres tidlige død blev han indlogeret hos sin onkel, generaldecisor Jens Jetsmark i København. Han blev student fra Metropolitanskolen i 1864 og cand.jur. i 1872. Efterfølgende vendte han tilbage til Jylland, hvor han fungerede som fuldmægtig ved Fleskum Herred.  I 1890 blev han byfoged i Randers og blev i disse år en nær bekendt af Prins Christian, som var indskrevet på byens befalingsmandsskole.

Efter et par års tjenestetid som byfoged i Rudkøbing blev Valeur i 1900 Valdemar Oldenburgs efterfølger som birkedommer i Københavns Amts Nordre Birk, et stort birk og en repræsentativ stilling, eftersom hoffet havde sin sommerresidens på Bernstorff Slot,  der omkring århundredeskiftet var et samlingssted for Europas fyrster. Valeur sad desuden i bestyrelsen for Fængelsselskabet i København og for Foreningen til Fremme af Hundens Anvendelse i Politiet. Han var Ridder af Dannebrog samt modtager af den russiske Skt. Stanislaus Orden od den siamesiske Krone Orden.

Ved Retsplejelovens indførsel i 1919 blev Valeurs embede delt, og han tog sin afsked.  Han var Ridder af Dannebrog samt modtager af den russiske Skt Stanislaus Orden og den siamesiske Krone Orden. Desuden er Valeurvej i Hellerup, anlagt i 1934, opkaldt efter ham.  

Valeur giftede sig i 1874 med Cæcilie Sophie Nicoline Louise f. Møller, datter af præst Erik Høyer Møller. Deres søn Poul Valeur var kreditforeningsdirektør.

Kilder 
 Kraks Blå Bog 1910
 Berlingske Tidende 7. januar 1926

Danskere i 1800-tallet
Danskere i 1900-tallet
Byfogeder fra Danmark
Auditører fra Danmark
Personer i Kraks Blå Bog (afdøde)
Nema (virksomhed)

Nema er et færøsk telekommunikationsselskab, der startede i oktober 2000 som Kall. 29. maj 2008 blev Kall rebranded og omdøbt til Vodafone.

Lagtinget vedtog en lov i 1999, der tillod andre selskaber at konkurrere med Telefonverk Føroya Løgtings (TFL), der som led i liberaliseringen af telemarkedet ændrede navn til Føroya Tele og blev et aktieselskab. I 2001 blev Kall og Tele F fusioneret til et selskab, der fortsatte under navnet Kall indtil navneskiftet til Vodafone. Vodafone har omkring 20% af telemarkedet på Færøerne og ejer en lille andel (under 1%) af det undersøiske FARICE-1 kabel mellem Færøerne og Island.

Eksterne henvisninger 

Virksomheder fra Færøerne
Telekommunikationsvirksomheder i Danmark
Julius Koppel

Julius Koppel (født 15. september 1910, død 17. april 2005) var en dansk violinist og Kgl. Dansk koncertmester.

Se også 
 Koppel-slægten med polsk-jødiske aner

Referencer

Eksterne henvisninger 
 Kraks Blå Bog 1957
 

Personer fra København
Julius
Personer i Kraks Blå Bog (afdøde)
Violinister fra Danmark
Nye og gamle Viser af og for Danske Folk

Nye og gamle Viser af og for Danske Folk er en dansk sangbog udgivet første gang i 1849 af P.O. Boisen.
Den indeholdt oprindelig 87 sange, mens 2. udgave fra 1850 indeholdt 75 nye sange. 
Med 3. udgave fra 1852 kom også melodibogen 100 Melodier til "Nye og gamle Viser af og for Danske Folk" samlede (for en Deel efter mundtlig Overlevering) og udgivne af Chr. Bull og P.O. Boisen.
Til denne bog havde Boisen fået hjælp af musiklærer ved Borgerdydskolen Christian Grønlund Bull.

I 1849-versionen finder man blandt andet Svend Grundtvigs version af Det var en lørdag aften.

Om prisen kan man på "Anden forøgede Udgave" læse at den kostede 20 Skilling per styk eller 16 Rigsdaler for 100 eksemplarer.

Sangbogen er opdelt i flere afsnit med hver sit tema. Anden udgave har følgende afsnit:
 Krigen 1848
 Krigen 1849
 Krigen 1850 
 Fædrelands-Sange
 Kæmpeviser og andre Sange
 Kamp- og Leir-Sange samt lystelige Smaa-viser
 Børne-Sange
Under "Krigen 1848" finder man blandt andet Den tappre Landsoldat.
Afsnittet Fædrelands-Sange har flere sange der har bevaret deres popularitet: 
Langt højere bjerge, Underlige Aftenlufte, I Danmark er jeg født, Kong Christian stod ved høien Mast, Der er et yndigt Land, Der er et Land saa kosteligt og Moders Navn er en himmelsk lyd.

Eksterne henvisninger 
 http://reader.digitale-sammlungen.de/de/fs1/object/display/bsb10037036_00005.html

Henvisninger 

Sangbøger fra Danmark
Musik i 1849
Kirvi

Kirvi er et fjeld i Sumbiar kommuna på Suðuroy i det sydligste Færøerne, det er beliggende vest for bygden Lopra. Kirvi er 236 meter højt og pyramideformet. Toppen af fjeldet kaldes Kirviskollur. 
Fjeldet er synligt fra bygderne Lopra og Nes, mellem Vágur og Porkeri. Syd for Kirvir ligger Beinisvørð og mod nord Eggjarnar

Skibsforlis i 1742 
Om natten den 2. september 1742 sejlede det hollandsk skib Westerbeek på nogle skær ud for Lopranseiði vest for Lopra. Tidligt om morgen drev vraget mod syd og ramte skærene ud for det pyramidelignende fjeld Kirvi. Inden skibet blev slået til vragdele, lykkedes det for mandskabet ved hjælp af den knækkede mast at kravle over til de landfaste klipper og i sikkerhed. 10 mænd kravlede op ad det stejle fjeld for at få hjælp. De delte sig i to grupper og ankom til henholdsvis Vágur og Sumba et par timer senere.

Galleri

Se også 
 Fjelde på Færøerne

Noter

Eksterne henvisninger 
 Visitsuduroy.fo , Suðuroys turistinformation.
 Sumba.fo, Sumba kommune.

Bjerge i Færøerne
Suðuroy
Við Margáir

Við Margáir er et stadion i Streymnes på Streymoy i Færøerne. Det er i øjeblikket mest brugt til fodboldkampe og er hjemmebane for EB/Streymur.

Referencer 

Sport på Færøerne
Fodboldstadioner på Færøerne
Streymoy
Vørðufelli

Vørðufelli er et fjeld ovenfor bygden Sørvágur på Vágar i Færøerne. Det højeste punkt ligger 248 moh..

Den sidste del af navnet - felli - er færøsk for lillefjeld. Vørða er en betegnelse, man anvender ved fuglefangst. En Vørða består af fem lunder, og da Vørðufelli er det femte fjeld på nordsiden af Sørvágsfjørður forklarer det, hvordan fjeldet fik sit navn.

Referencer

Eksterne henvisninger 
 Kopula.dk, en dansk blog om en vandretur på Vørðufelli. 

Bjerge i Færøerne
Suðuroy
Nónfjall

Nónfjall er et fjeld, der ligger syd for bygden Sørvágur på Vágar i Færøerne, nær ved Vágar Lufthavn. Mod øst ligger Høgafjall. 

På færøsk betyder nón klokken 15.00 om eftermiddagen - ordet er beslægtet med engelsk (after-)noon. Hvis man står i midten af den gamle bygdekerne i Sørvágur klokken 15.00, ståer solen præcis over Nónfjall, deraf navnet.

Fjeldet ligger i dalen Kjóvadalur.

Se også 
 Fjelde på Færøerne

Referencer 

Bjerge i Færøerne
Vágar
Hesel

Hesel er en kommune og kommunefællesskab i distriktet Leer i det historiske landskab Ostfriesland i den tyske delstat Niedersachsen. Kommunefællesskaben består af seks mindre kommuner og har i alt ca 10.000 indbyggere.

Geografi 

Hesel ligger i Ostfrieslands centrale dele i det nordtyske lavland på grænsen til distriktet Aurich. Hesel ligger inden for et så kaldt gestområde, som strækker sig mellem Ostfriesland og Oldenburg. Derved er Hesel et af Ostfrieslands højest beliggende områder med et højeste punkt på 17 meter over havet. Omkring gestområderne findes der lavere beliggende moseområder, som i dag er opdyrkede.

Kommunen præges af landbrugslandskabet og det for regionen typiske voldhække. I Hesel findes også mindre skovområden, blandt andet Heseler Wald og Stikelkamp.

Historie 

Hesel har en lang historie. Der findes flere levn fra forhistorisk tid. Hesel omtales første gang år 900. I slutningen af 1100-tallet blev oprettet et kloster i området, Barthe, af Præmonstratenserordenen. Omkring år 1300 blev oprettet et Johanniterkloster i Hasselt.

I middelalderen tilhørte Hesel det frisiske landskab Moormerland. Efter den frisiske frihed kunne et lokalt høvdingestyre ikke etableres i Hesel på samme måde som det skete i resten af Ostfriesland, især efter som agerjorden i området ikke var så frugtbar. Hesel fik i stedet sin betydning gennem klostrene.

Efter, at grevskabet Ostfriesland var blevet indrettet, kom Hesel til at tilhøre Stickhausen. Under 30-årskrigen kom Mansfelds styrker til området, og godserne Barthe, Hasselt og Stikelkamp blev udplyndrede eller ødelagte.

Under den så kaldte appellkrig udplyndredes Hesel af oprørsstyrker fra Leer, og under den preussiske tid blev Hesel i 1761 en kampplads. Fra 1764 koloniseredes de indtil da øde moseområder omkring Hesel.

Under den franske tid 1810-1813 var Hesel sæde for et så kaldt Mairie, og under kongeriget Hannovers styre var Hesel sæde for en foged. I 1885 blev Hesel en del af distriktet Landkreis Leer.

I forbindelse med kommunalreformen i 1972 blev Hesel et kommunefællesskab med Hesel som forvaltningssæde.

Kommuner, som indgår i kommunefællesskabet Hesel 

 Brinkum (644 indbyggere i 2005)
 Firrel (811)
 Hesel (4.132)
 Holtland (2.225)
 Neukamperfehn (1.639)
 Schwerinsdorf (762)

Eksterne henvisninger 
 Hesels websted 

Niedersachsen
Østfrisland